wannaphong/clean_thaiwikipedia huggingface dataset:
# นกแขวก
นกแขวก  เป็นนกชนิดหนึ่ง จำพวกนกยาง จัดเป็นนกยางหรือนกกระยางชนิดที่ปรับตัวให้หากินในเวลากลางคืนได้ ซึ่งต่างจากนกยางทั่วไปที่หากินในเวลากลางวัน โดยได้ชื่อมาจากเสียงร้องที่ดัง "แคว้ก" ที่มักจะร้องดังขณะบินผ่านยามค่ำคืน ในขณะที่ชื่อวิทยาศาสตร์ Nycticorax หมายถึง "นกเรเวนกลางคืน" มาจากภาษากรีกโบราณคำว่า νυκτός (nuktos) หมายถึง "กลางคืน" และ κόραξ (korax) หมายถึง "นกเรเวน" อันหมายถึง พฤติกรรมที่หากินในเวลากลางคืนรวมถึงการส่งเสียงร้องที่เหมือนนกกาหรือนกเรเวนJobling, James A (2010). The Helm Dictionary of Scientific Bird Names. London: Christopher Helm. p. 277. ISBN 978-1-4081-2501-4.

เป็นนกที่มีแหล่งอาศัยอยู่ใกล้แหล่งน้ำเกือบทุกประเภท โดยเฉพาะแหล่งน้ำขนาดใหญ่เช่น บึงที่มีไม้ยืนต้นขึ้นรก ๆ หรือแม้แต่ตามสวนสาธารณะในเมืองใหญ่ มักเกาะอยู่กับกิ่งไม้หรือตอไม้นิ่ง ๆ เพื่อรอจับเหยื่อ ซึ่งได้แก่ สัตว์น้ำรวมถึงสัตว์เลื้อยคลานและสัตว์สะเทินน้ำสะเทินบกเล็ก ๆ  แม้จะหากินในเวลากลางคืนเป็นหลักและไม่ค่อยบินไกลในเวลากลางวัน แต่พฤติกรรมการหากินในเวลากลางวันก็เป็นเรื่องปกติ 

พบกระจายพันธุ์อยู่ทั่วทุกภูมิภาคของโลก พบได้ทั้งในเขตอบอุ่นและเขตร้อน ยกเว้นทวีปออสเตรเลีย นกแขวกทางตอนใต้ของทวีปอเมริกามีกระหม่อมและหลังสีเทาอ่อนกว่าที่อื่น นอกจากนี้บริเวณส่วนหัวและอกก็เป็นสีน้ำตาลอมเทา ประชากรทางตอนเหนือจะอพยพบินสู่ทางใต้ในช่วงฤดูหนาว

ทำรังวางไข่บนต้นไม้ มีพฤติกรรมอาศัยอยู่รวมกันเป็นอาณานิคมปะปนกับนกน้ำประเภทอื่น ๆ โดยเฉลี่ยในตัวเมียจะมีเส้นขนยาวคล้ายเปียที่ท้ายทอยสั้นกว่าตัวผู้ และมีขนาดตัวเล็กกว่า ม่านตาจะค่อย ๆ เปลี่ยนจากสีเหลืองเป็นสีแดงก่ำเมื่ออายุได้ 3 ปีขึ้นไป ในวัยที่ยังไม่โตเต็มที่มีลำตัวเต็มไปด้วยลวดลายสีน้ำตาลกลมกลืนกับสภาพแวดล้อม มีแต้มสีขาวตามขนปีก ซึ่งลวดลายเหล่านี้จะหายไปและแทนที่ด้วยกระหม่อมและหลังสีเทาเข้ม ตัดกับลำตัวสีเทาอ่อนจนเกือบขาวเมื่อมีอายุมากขึ้นหน้า 6–7, นกแขวก. "นกป่าสัปดาห์และตัว". คมชัดลึกวันอาทิตย์ ปีที่ 15 ฉบับที่ 5363: วันอาทิตย์ที่ 26 มิถุนายน พ.ศ. 2559 

รูปภาพ
# ปลาซ่า
ปลาซ่า เป็นชื่อสามัญของปลานํ้าจืดหลายสกุลในวงศ์ปลาตะเพียน (Cyprinidae) เช่น สกุลปลาสร้อยนกเขา (Osteochilus),ราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556, หน้า 399.สมโภชน์ อัคคะทวีวัฒน์, 2547: หน้า 98 สกุลปลาสร้อยลูกนุ่น (Labiobarbus)ณรงค์ วีระไวทยะ และคณะ. โครงการเสริมสร้างการบูรณาการจัดการระบบนิเวศพื้นที่คุ้มครองสิ่งแวดล้อมปากแม่น้ำบางปะกง : รายงานฉบับสมบูรณ์. กรุงเทพฯ : สำนักงานนโยบายและแผนทรัพยากรธรรมชาติและสิ่งแวดล้อม กองประสานการจัดการทรัพยากรธรรมชาติและสิ่งแวดล้อม, 2555, ภาคผนวก ค - 8. เป็นต้น บางชนิดมีจุดสีดำบนเกล็ดข้างตัวจนเห็นเป็นลาย 6–10 เส้น ที่โคนหางมีจุดสีดำ ขนาดยาวได้ถึง 30 เซนติเมตร 

ปลาในสกุลดังกล่าวมีพฤติกรรมชอบรวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า จึงเป็นที่มาของชื่อเรียก "ปลาซ่า"กรมประมง. ภาพปลาและสัตว์น้ำไทย. อ้างถึงใน http://dictionary.sanook.com/search/labiobarbus-siamensis. สืบค้น 3 ธันวาคม 2558.
# ปลาทิลาเพีย
ปลาทิลาเพีย  เป็นชื่อสามัญของปลาน้ำจืดจำนวนมากนับร้อยชนิด จำพวกปลาหมอสี ในเผ่าปลาทิลาเพีย (โดยสกุลที่สำคัญ ได้แก่ Oreochromis, Sarotherodon และ Tilapia) พบกระจายพันธุ์อย่างกว้างขวางในทวีปแอฟริกา โดยเป็นปลาที่พบได้ทั้งน้ำจืดและน้ำกร่อย อาศัยอยู่ตามแหล่งน้ำธรรมชาติต่าง ๆ เช่น หนอง, บึง, ทะเลสาบ, แม่น้ำ, เขื่อนกักเก็บน้ำต่าง ๆ มีประโยชน์เป็นปลาเศรษฐกิจสำหรับการบริโภคกันมาอย่างยาวนาน ปลาทิลาเพียปรากฏในหลักฐานทางประวัติศาสตร์ตั้งแต่ยุคอียิปต์โบราณด้วยเป็นตัวอักษรไฮเออโรกลีฟ  K1 ตามบัญชีสัญลักษณ์ของการ์ดิเนอร์ ซึ่งเป็นสัญลักษณ์หมายถึงความอุดมสมบูรณ์ คำว่า Tilapia เป็นรูปภาษาละตินของคำว่า thiape ในภาษาสวานา แปลว่า "ปลา" และกลายมาเป็นชื่อสกุลทางวิทยาศาสตร์ซึ่งตั้งขึ้นในปี ค.ศ. 1840 โดยแอนดรูว์ สมิท นักสัตววิทยาชาวสกอต และใช้เป็นชื่อสกุลของปลาน้ำจืดหลายชนิดมาอย่างยาวนาน จนกระทั่งมีการจำแนกออกเป็นสกุลใหม่ ๆ ในช่วงคริสต์ทศวรรษ 1980 แต่ปัจจุบัน ได้มีการจำแนกใหม่จนเหลือเพียงแค่ 4 ชนิด โดยการวิเคราะห์ทางดีเอ็นเอในปี ค.ศ. 2013Dunz, A.R., and Schliewen, U.K. (2013). Molecular phylogeny and revised classification of the haplotilapiine cichlid fishes formerly referred to as “Tilapia”. Molecular Phylogenetics and Evolution, online 29 March 2013. 

ปัจจุบัน ปลาทิลาเพียเป็นปลาเศรษฐกิจน้ำจืดที่มีความสำคัญมากระดับโลก มีการนำเข้าและเพาะเลี้ยงกันอย่างแพร่หลาย เช่น ปลานิล (Oreochromis niloticus) ในประเทศไทย ที่ถูกนำเข้ามาเมื่อปี ค.ศ. 1965 จนได้มีการพัฒนาเป็นสายพันธุ์ต่าง ๆ มากมายจากชนิดพันธุ์ดั้งเดิม เช่น ปลานิลจิตรลดา, ปลานิลแดง, ปลาทับทิม หรือปลานิลซูเปอร์เมล นับเป็นปลาน้ำจืดลำดับต้น ๆ ที่มีความสำคัญทางเศรษฐกิจในประเทศการเพาะพันธุ์ปลานิลในประเทศไทยเริ่มมีการบันทึกสถิติในปี ค.ศ. 1974 นับจากนั้นมา ปลานิลหน้าฟาร์มได้สร้างรายได้ให้แก่เกษตรกรไม่น้อยกว่า 107,000 ล้านบาท จนถึงปัจจุบัน ประเทศไทยมีการผลิตปลานิลไม่น้อยกว่า 220,000 ตันต่อปี คิดเป็นมูลค่าหน้าฟาร์ม 12,000 ล้านบาท ปลานิลยังเป็นปลาน้ำจืดเพื่อการส่งออกที่มีศักยภาพสูงกว่าปลาชนิดอื่น ในปี ค.ศ. 2006 องค์การอาหารและเกษตรแห่งสหประชาชาติ (FAO) รายงานว่า ประเทศไทยสามารถผลิตปลานิลได้เป็นอันดับที่ 4 ของภูมิภาคเอเชีย รองลงมาจากประเทศจีน, ฟิลิปปินส์ และอินโดนีเซียหน้า 8 ข่าวเศรษฐกิจไทยรัฐ, ในหลวงผู้ทรงงานหนักตลอดการครองราชย์ 70 ปี โดย ทีมเศรษฐกิจ. ไทยรัฐปีที่ 67 ฉบับที่ 21356: วันจันทร์ที่ 11 กรกฎาคม พ.ศ. 2559 ขึ้น 7 ค่ำ เดือน 8 ปีวอก

และบางชนิดได้ถูกนำเข้ามาในฐานะปลาสวยงาม เช่น ปลาหมอบัตเตอร์ (Heterotilapia buttikoferi) และด้วยความที่สามารถปรับตัวให้เข้ากับสิ่งแวดล้อมใหม่ได้ง่าย จึงกลายมาเป็นปัญหาสิ่งแวดล้อมในประเทศต่าง ๆ ในฐานะชนิดพันธุ์ต่างถิ่น เช่น สหรัฐอเมริกา, ออสเตรเลีย รวมถึงประเทศไทย

เนื้อปลาทิลาเพียมีประโยชน์ทางโภชนาการ มีสารอาหารประเภทโอเมกา3 ในสัดส่วนที่น้อยกว่าโอเมกา6 และในทางการแพทย์  

ทั้งเกล็ดและหนังปลาทิลาเพียยังนำมาประยุกต์ใช้รักษาแผลผิวหนังที่ได้รับบาดเจ็บจากการถูกไฟไหม้หรือไฟลวกได้ดีอีกด้วย โดยมีการทดลองใช้ครั้งแรกในประเทศบราซิล โดยสามารถเก็บรักษาไว้ได้นานถึง 2 ปี

ในเคนยา ได้มีการใช้ปลาทิลาเพียในการกินลูกน้ำเพื่อการควบคุมและกำจัดยุงซึ่งเป็นพาหนะของโรคมาเลเรีย
# กลับตัวกลับใจ
กลับตัวกลับใจ เป็นซิงเกิลของแด๊ก-เอกรัตน์ วงศ์ฉลาด หรือที่รู้จักกันดีในนาม DAX ROCK RIDER ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นที แสนทวี, วิสารท กุลศิริ เพลงนี้ออกจำหน่ายครั้งแรกในวันที่ 29 มิถุนายน พ.ศ. 2559 ในร้านค้าไอทูนส์Dax is back ✌🏼️💪🏾✨ เข้าไปโหลดกันได้บน itunes แล้วนับถอยหลังอีกไม่กี่ชั่วโมงรอชม MV ทาง Youtube ชาแนลของ Me records

ส่วนมิวสิควิดีโอนี้เผยแพร่ครั้งแรกในวันที่ 29 มิถุนายน พ.ศ. 2559กลับตัวกลับใจ - DAX ROCK RIDER [Teaser ] เวลา 14.00 น. กำกับโดย เจษฎา หันช่อ เนื้อหาเป็นการนำเสนอเรื่องราวบางส่วนมาจากเค้าโครงความรักของ แตงโม-ภัทรธิดา พัชรวีระพงษ์ ที่มาแสดงเป็นนางเอกในมิวสิกวีดีโอในการถ่ายทอดอารมณ์จากชีวิตจริงเกี่ยวกับเส้นทางความรักที่ต้องกลายมาเป็นความหลัง

 การตอบรับ 
เพลง กลับตัวกลับใจ ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 29 มิถุนายน พ.ศ. 2559 ที่มีคนดาวน์โหลดมากที่สุด และติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต
ชาร์ต (พ.ศ. 2559)อันดับสูงสุด ไอทูนส์สโตร์ไทยแลนด์ ท็อปชาร์ต ยินดีด้วยครับพี่ สำหรับอันดับ 1 บนยอดดาวน์โหลด itunes @daxrockrider 1 ซี้ดเอฟเอ็ม ชาร์ตท็อป 20Seed Chart Top 20 ประจำวันอาทิตย์ที่ 7 สิงหาคม 2559 2อีเอฟเอ็ม ชาร์ต 94 ท็อป แอรเพลย์7 มิวสิกวีคลี เอเชียท็อป 30 ซิงเกิลชาร์ต ไทยแลนด์ 5 เคเคบ็อกซ์ ชาร์ต ไทย ท็อป 50 15 Line Music Thailand Chart Real time Top 100 1เพลง"กลับตัวกลับใจจาก" Dax Rock Rider ขึ้นอันดับ 1 Chart real time ของ Line Music JOOX Top 100 Chart 2 JOOX Top Top 50 Thai Songs Chart 2
# โจน ไบซ์
โจน แชนดอส ไบซ์  หรือ โจน ไบซ์ (, เกิดวันที่ 9 มกราคม ค.ศ. 1941) เป็นนักร้อง นักแต่งเพลง นักดนตรีแนวเพลงโฟล์ก และนักกิจกรรมทางสังคม เป็นที่รู้จักจากการแต่งเพลงที่มักเกี่ยวข้องกับเนื้อหาของความยุติธรรมทางสังคมและการต่อต้านJackson, Ernie. "Folk Guitarists."  Joelma
The Everything Guitar Book Joelma. F+W Publications Inc., 2007. Print. ไบซ์ได้อยู่ในวงการดนตรีมามากกว่า 55 ปี ออกอัลบั้มมาแล้วกว่า 30 อัลบั้ม เธอร้องเพลงภาษาสเปนและภาษาอังกฤษได้อย่างคล่องแคล่ว นอกจากนี้ยังไบซ์ยังร้องเพลงเป็นภาษาอื่น ๆ ได้อีกกว่า 6 ภาษา ทำให้ถือเป็นศิลปินโฟล์กคนสำคัญคนหนึ่งในยุคนั้น จนต่อมาเธอจะได้เปลี่ยนแนวดนตรีตามกระแสนิยมไปในช่วงปลายคริสต์ทศวรรษ 1960 ที่ได้แปรสภาพจากโฟล์กร็อกและป็อปสู่คันทรีและกอสเปล ไบซ์มักแต่งและร้องเพลงด้วยตัวเอง และยังได้ร่วมงานดนตรีกับศิลปินอื่น ๆ ด้วย ไม่ว่าจะเป็นออลแมนบราเดอส์แบนด์, เดอะบีเทิลส์, แจ็กสัน บราวน์, ลีโอนาร์ด โคเฮน, วูดดี กัทรี, ไวโอเลตา พาร์รา, เดอะโรลลิงสโตนส์, พีท ซีเกอร์, พอล ไซมอน, สตีวี วันเดอร์ และอื่น ๆ อีกมาก นอกจากนี้ยังได้ร่วมงานกับศิลปินสมัยใหม่ทั้งไรอัน แอดัมส์, โจช ริตเทอร์, สตีฟ เอิร์ล และนาตาลี เมอร์แชนต์  

ไบซ์ได้เริ่มบันทึกเสียงครั้งแรกตั้งแต่ปี ค.ศ. 1960 และประสบความสำเร็จอย่างรวดเร็ว โดยอัลบั้มทั้ง 3 ของเธอ คือ Joan Baez, Joan Baez, Vol. 2, และ Joan Baez in Concert ต่างได้รับการยืนยันยอดจำหน่ายระดับแผ่นเสียงทองคำและได้ขึ้นชาร์ตบิลบอร์ดและชาร์ตอัลบั้มอื่น ๆ กว่า 2 ปี

ไบซ์มีผลงานดนตรีที่เป็นที่รู้จักกันดีไม่ว่าจะเป็น "Diamonds & Rust" และเพลงที่นำมาร้องใหม่ "There but for Fortune" ของฟิล ออชส์ และ "The Night They Drove Old Dixie Down" ของวงเดอะแบนด์ และเพลงที่ไบซ์ได้ร่วมบันทึกเสียงกับศิลปินอื่น ๆ เช่น "Farewell, Angelina", "Love Is Just a Four-Letter Word", "Joe Hill", "Sweet Sir Galahad" และ "We Shall Overcome" เธอยังถือเป็นศิลปินคนแรก ๆ ที่ได้ร่วมงานกับบ็อบ ดิลลัน ในช่วงต้นคริสต์ทศวรรษ 1960 ผลงานทางดนตรีของเธอได้กลายเป็นที่นิยมและมีอิทธิพลเป็นวงกว้างต่อวงการโฟล์กคนหนึ่ง จนเธอได้รับการยกย่องให้เป็น "ราชินีแห่งเพลงโฟล์ก" อีกด้วย

ในด้านชีวิตส่วนตัว ไบซ์มีความสัมพันธ์กับบ็อบ ดิลลัน "ราชาแห่งเพลงโฟล์ก" เดวิด แฮร์ริส นักเขียน และรวมไปถึงสตีฟ จอบส์ ผู้ร่วมก่อตั้งบริษัทแอปเปิลManock, Jerry (June 1982). "Invasion of Texaco Towers". Folklore.org. "One afternoon, when the project was in its advanced stages, Steve burst through the door, unannounced, in an exuberant mood. He had two guests... Joan Baez and her sister, Mimi Farina." แต่ถึงอย่างไรก็ดี ไบซ์ไม่เคยแต่งงานและมีลูก
# อยากมีสามี
"อยากมีสามี" เป็นซิงเกิลของนักร้องลูกทุ่ง กล้วย คลองหอยโข่ง ในปี พ.ศ. 2558 ประพันธ์เนื้อร้อง-แต่งทำนองโดย นะโม โมรา และเรียบเรียงโดย เพิ่มศักดิ์ ทรัพย์โมกข์ ออกจำหน่ายในวันที่ 3 ธันวาคม พ.ศ. 2558 สังกัดค่ายเพลงเจ้าพระยาเรคคอร์ดส ในเครือมิวสิกมูฟเอนเตอร์เทนเมนต์

เนื้อหาของเพลงเล่าถึงคู่รักที่เขาไปสารภาพรักกันในโอ่ง โดยเพลงนี้ได้แรงบันดาลใจมาจากเรื่องบ้านผีปอบ คือโอ่งมันสามารถมีคนลงไปได้เป็นสิบๆ ก็คิดว่าถ้าเราจะเอาคู่รักลงไปก็ใส่ได้เหมือนกัน และมันเป็นเสียงโอ่ง เป็นเสียงที่คนไม่ค่อย ได้เล่นกัน เลยมีการเล่นคำเช่นท่อนนี้ "โตดติตง สาวกระโดด ลงทงนกกิ้งโครงบินเข้าใต้กระโปรง โตดติตง สาวกระโดดลงโอ่ง นกกิ้งโครงบินถลาโหม่งโอ่ง" จนเวลาผ่านไปฝ่ายชายหายไปไหนไม่รู้ กล้วยก็เป็นตัวแทนผู้หญิงทวงถามสัญญาว่าจะมาขอ เมื่อไหร่จะมา ประมาณว่าอยากมีสามีแล้ว"กล้วย คลองหอยโข่ง" "อยากมีสามี"เพลงรักขำๆ

การตอบรับ
ชาร์ต
ชาร์ต (พ.ศ. 2558)อันดับสูงสุด ลูกทุ่งสีสัน เอฟเอ็ม 104.75 ท็อป 10ชาร์ตเพลงลูกทุ่งสุดฮิตจากคลื่น ลูกทุ่งสีสัน FM 104.75 Top 10 Date 25 ธันวาคม 2558 1
ชาร์ต (พ.ศ. 2559)อันดับสูงสุด อินเท็นซีฟวอท์ชท็อป 20 ชาร์ต เพลงไทยสากลIW Monthly Music Chart เพลงไทยลูกทุ่ง ประจำเดือนเมษายน 2016 1 เอฟเอ็ม 95 ลูกทุ่งมหานครชาร์ต ท็อป 20 2 ลูกทุ่งสีสัน เอฟเอ็ม 104.75 ท็อป 10 1 Joox Top 50 Chart เพลงลูกทุ่ง 37
# น้ำมูกไหล
น้ำมูกไหล  เป็นอาการที่โพรงจมูกเกิดการอุดตันจากเมือกจำนวนหนึ่งและมักจะเกิดได้บ่อย น้ำมูกไหลเป็นอาการทั่วไปที่เกิดจากภูมิแพ้ (เยื่อจมูกอักเสบจากภูมิแพ้) หรืออาจเกิดจากโรคอื่นๆที่เป็นอยู่ อาทิ โรคหวัด หรืออาจมีสาเหตุจากอาการอื่นๆ อาทิ น้ำมูกไหลจากการร้องไห้, ร่างกายปรับอุณหภูมิไม่ทัน, การเสพโคเคนหรือการเลิกใช้สารจำพวกโอปิออยด์เช่นเมทาโดน อาการน้ำมูกไหลไม่จำเป็นต้องได้รับการรักษาเสมอไปเนื่องจากไม่ใช่อาการเจ็บป่วยและสามารถหายได้เอง แต่ก็มีวิธีรักษาให้หายอยู่ในกรณีที่มีการอักเสบหรือติดเชื้อ
# มหาวิทยาลัยโตไก
มหาวิทยาลัยโตไก  เป็นมหาวิทยาลัยเอกชนตั้งอยู่ที่ โตเกียว, ญี่ปุ่นก่อตั้งโดย ดร. ชิเงโยชิ มัตสึมาเอะในปี พ.ศ.2485 โดยเริ่มแรกใช้ชื่อว่า สถาบันวิทยาศาสตร์การบิน ซึ่งต่อมาได้เปลี่ยนมาเป็นมหาวิทยาลัยโตไก ชิซุโอะกะ, ญี่ปุ่น ในปี พ.ศ.2486. ในปี พ.ศ.2551 มหาวิทยาลัยโตไก, มหาวิทยาลัยโตไกคิวชู, และ มหาวิทยาลัยโตไกฮอกไกโด ได้มารวมกันเป็น มหาวิทยาลัยโตไก.

มหาวิทยาลัยโตไก เป็นหนึ่งในสถาบันการศึกษาและวิจัยขนาดใหญ่ในญี่ปุ่น. ปัจจุบัน,มหาวิทยาลัยโตไก มีทั้งหมด 8วิทยาเขต ใน Sapporo (Hokkaido), Takanawa (Tokyo), Yoyogi (Tokyo), Shonan (Kanagawa), Isehara (Kanagawa), Shimizu (Shizuoka), Kumamoto (Kumamoto), and Aso (Kumamoto), เปิดการเรียนการสอนทั้งหมด 21คณะ แบ่งออกเป็น 80ภาควิชา.และหลักสูตรบัณฑิตศึกษา 21หลักสูตร. ปัจจุบันมีนักศึกษาจำนวนทั้งสิ้น 30,000คน รวมนักศึกษาต่างชาติ 700คน.

 หลักสูตรปริญญาตรี 

 คณะอักษรศาสตร์ 
วัฒนธรรมศึกษา

วัฒนธรรมเอเซีย

วัฒนธรรมยุโรป

วัฒนธรรมอเมริกัน

วัฒนธรรมสแกนดิเนเวียร์

ประวัติศาสตร์

วรรณคดีญี่ปุ่น

การเขียน

ภาษาอังกฤษ

สื่อศึกษา

จิตวิทยาและสังคมวิทยา

 คณะรัฐศาสตร์และเศรษรฐศาสตร์ 
รัฐศาสตร์

เศรษฐศาสตร์

บริหารธุรกิจ

 คณะนิติศาสตร์ 
นิติศาสตร์

 คณะมนุษย์ศาสตร์และวัฒนธรรม 
พัฒนาการมนุษย์

ศิลปศาสตร์

นานาชาติศึกษา

 คณะพลศึกษา 
พลศึกษา

การแข่งขันกีฬา

จูโดและเคนโด

กีฬาและนันทนาการ

การจัดการกีฬาและสันทนาการ

 คณะวิทยาศาสตร์ 
คณิตศาสตร์

คณิตศาสตร์ประยุกต์

ฟิสิกส์

เคมี

 คณะเทคโนโลยีสารสนเทศ 
มนุษย์และเทคโนโลยีสารสนเทศ

วิศวกรรมคอมพิวเตอร์ประยุกต์

 คณะวิศวกรรมศาสตร์ 
ชีววิทยาประยุกต์

เคมีประยุกต์

เทคโนโลยีแสงและภาพ

วิศวกรรมนิวเคลียร์

วิศวกรรมไฟฟ้าและอิเล็กทรอนิค

วัสดุศาสตร์

สถาปัตยกรรมศาสตร์

วิศกรรมโยธา

วิศวกรรมความเที่ยงตรง

วิศวกรรมเครื่องกล

วิศวกรรมเครื่องต้นกำลัง

วิศวกรรมการบินและอวกาศ

วิศวกรรมเครื่องมือแพทย์

 คณะการท่องเที่ยว 
การท่องเที่ยว

 คณะวิศวกรรมสารสนเทศและโทรคมนาคม 
เทคโนโลยีสื่อและสารสนเทศ

เทคโนโลยีระบบฝังตัว

วิศวกรรมการจัดการระบบ

วิศวกรรมเครือข่าย

 คณะสมุทรศาสตร์และเทคโนโลยี 
วัฒนธรรมทางทะเล

สิ่งแวดล้อม

สมุทรศาสตร์และธรณีวิทยา

การประมง

ชีววิทยาประยุกต์

ชีววิทยาทางทะเล

วิศวกรรมสมุทรศาสตร์

วิศวกรรมโยธาสมุทรศาสตร์

ทรัพยากรแร่ทางทะเล

วิทยาศาสตร์การประมง

ระบบนำทาง

 คณะแพทย์ศาสตร์ 
แพทย์ศาสตร์

 คณะวิทยาศาสตร์และสุขภาพ 
การพยาบาล

สังคมสงเคราะห์

 คณะธุรกิจศึกษา 
การจัดการ

 คณะบริหารธุรกิจ 
บริหารธุรกิจ

การจัดการท่องเที่ยว

 คณะวิศวกรรมอุตสาหการ 
วิศวกรรมสิ่งแวดล้อม

วิศวกรรมระบบอัจฉริยะและอิเล็กทรอนิค

 คณะวิศวกรรมอุตสาหการและสวัสดิการ 
วิศวกรรมการผลิต

วิศวกรรมสารสนเทศ

วิศวกรรมโยธาและสถาปัตยกรรม

 คณะเกษตรศาสตร์ 
เกษตรศาสตร์

 คณะความสัมพันธ์ทางวัฒนธรรมนานาชาติ 
ความสัมพันธ์ทางวัฒนธรรมนานาชาติ

 คณะชีววิทยาและวิศวกรรม 
คณะชีววิทยาและวิศวกรรม

 คณะวิศวกรรมชีวเวช 
วิศวกรรมชีวเวช

บัณฑิตวิทยาลัย

 ปริญญาโท 
อักษรศาสตร์
รัฐศาสตร์
เศรษฐศาสตร์
นิติศาสตร์
สิ่งแวดล้อมมนุษย์ศึกษา
ศิลปศาสตร์
พลศึกษา
วิทยาศาสตร์
วิศวกรรมศาสตร์
วิศวกรรมโทรคมนาคม
สมุทรศาสตร์
แพทย์ศาสตร์
วิทยาศาสตร์สุขภาพ
วิศวกรรมอุตสาหการ
เกษตรศาสตร์
พัฒนาการภูมิภาคศึกษา
วิทยาศาสตร์และวิศวกรรม

 ปริญญาเอก 
วิทยาศาสตร์และเทคโนโลยี
ธรณีวิทยาและสิ่งแวดล้อม
ชีววิทยา
อักษรศาสตร์
รัฐศาสตร์
เศรษฐศาสตร์
แพทย์ศาสตร์

Professional Graduate School
Tokai Law School  (in English)

Other Courses
หลักสูตรภาษาญี่ปุ่นสำหรับชาวต่างชาติ
http://www.u-tokaiasean.com/international/twining/index.html
# ไซโฮจิ
ไซโฮจิ  เป็นวัดนิกายเซนของสำนักรินไซ ตั้งอยู่ในเขตนิชิเกียว นครเกียวโต วัดแห่งนี้มีสวนมอสที่มีชื่อเสียง ทำให้มีฉายาว่า วัดมอส  วัดแห่งนี้สร้างขึ้นในยุคนาระเพื่อเป็นพุทธบูชาต่อพระอมิตาภพุทธะ ไซโฮจิถูกเพลิงไหม้วอดในสงครามโอนินระหว่างปี พ.ศ. 2010-2020 และเสียหายจากน้ำท่วมในยุคเอโดะ แต่ก็ได้รับการบูรณะในภายหลัง การเข้าเยี่ยมชมวัดแห่งนี้ทั้งชาวญี่ปุ่นและต่างชาติจำเป็นต้องมีจดหมายอนุญาตจากทางวัดซึ่งต้องขอล่วงหน้าและมีค่าบริจาคเข้าวัด 3,000 เยน

ในปี พ.ศ. 2537 ไซโฮจิก็ได้รับการขึ้นทะเบียนเป็นหนึ่งในอนุสรณ์สถานทางประวัติศาสตร์เกียวโตโบราณ ซึ่งเป็นมรดกโลกโดยยูเนสโก

thumb|ไซโฮจิ
# พระพิทักษ์เจดีย์ (ศรี รามางกูร)
พระพิทักษ์เจดีย์ (ศรี) อดีตนายกองข้าอุปัฏฐากพระธาตุพนม หรือผู้ควบคุมท้าวเพี้ยตัวเลกข้าพระธาตุพนม หรือนายกองบ้านธาตุพนมลำดับ 7 (พ.ศ. 2429-31) ในราชวงศ์เวียงจันทน์ ปกครองธาตุพนมลำดับ 10 เดิมบรรดาศักดิ์พระศรีชองฟ้าหรือพระศรีสองฟ้ากรมการธาตุพนม เชื้อสายราชวงศ์เวียงจันทน์และจำปาสัก รับบรรดาศักดิ์พระพิทักษ์เจดีย์คนที่ 3 ของธาตุพนมต่อจากพระพิทักษ์เจดีย์ (แก่น) พี่ชาย

ประวัติ
พระพิทักษ์เจดีย์ (ศรี) นามเดิมท้าวเทพพระศรีหรือท้าวพระสี เอกสารพื้นเมืองพนมบ้างออกนามเจ้าพระพิพักสี เป็นบุตรลำดับ 2 ของพระพิทักษ์เจดีย์ (ถง รามางกูร) หัวหน้าข้าอุปัฏฐากพระธาตุพนมลำดับ 5 และผู้ปกครองธาตุพนมลำดับที่ 8 พระพิทักษ์เจดีย์ (ศรี) เป็นน้องชายพระพิทักษ์เจดีย์ (แก่น) หัวหน้าข้าอุปัฏฐากพระธาตุพนมลำดับ 6 และผู้ปกครองธาตุพนมลำดับ 9 มารดาชื่อนางพิทักษ์เจดีย์ (รัตนะจันทน์) พระพิทักษ์เจดีย์ (ศรี) เป็นหลานปู่ท้าวอุปละ (มุง รามางกูร) หัวหน้าข้าอุปัฏฐากพระธาตุพนมลำดับ 4 เป็นเหลนทวดท้าวอุปละ (คำหมั้น) กับนางรัตนะหน่อแก้วชาวธาตุพนม ท้าวอุปละ (คำหมั้น) เป็นบุตรพระมหาสุระนันทากับนางแก้วอาไพธิดาเจ้าพระรามราชรามางกูรขุนโอกาส (ราม รามางกูร) ขุนโอกาส (เจ้าเมือง) ธาตุพนมองค์แรกจากราชวงศ์เวียงจันทน์ ส่วนพระมหาสุระนันทาเป็นบุตรเจ้าสุทธฮาชหรือสุทธราชน้องชายนางยอดแก้วศรีบุญมาชายาเจ้าพระรามราชฯ เจ้าสุทธฮาชและนางยอดแก้วศรีบุญมาเป็นบุตรเจ้าสีสุมังกับนางคำส่วงตา เจ้าสีสุมังเป็นโอรสเจ้าพระยาหลวงกางสมคราม (คำวิสุทธิ์) โอรสกษัตริย์จำปาสักกับสนมไม่ปรากฏพระนาม พระมหาดวง รามางกูร, พื้นเมืองพนม (ประวัติวงส์เจ้าเมืองธาตุพนม), (กรุงเทพฯ: วัดบวรนิเวศวิหาร คณะแดงรังสี, ม.ป.ป.), ไม่ปรากฏหน้า (อัดสำเนา).

พี่น้องบุตรธิดา
พระพิทักษ์เจดีย์ (ศรี) มีพี่น้อง 6 คนคือพระพิทักษ์เจดีย์ (แก่น), พระพิทักษ์เจดีย์ (ศรี), ท้าวเทพพระนม, นางเทพสวัสดิ์, นางเทพทุมมา, นางคำอ้วน มีภริยาปรากฏนาม 1 ท่านคือนางพิทักษ์เจดีย์ (นวนหรือนวลจันทร์) มีบุตรธิดา 9 ท่านคือเพี้ยซานนท์ (สุวันนะสอน), กวานปากก่ำ (ท้าวสุวันลี), ท้าวสุวันดี, นางสุวันนี, นางมัทที, นางเกดสนา, นางกาละเกด, นางหอมจันเทศ, นางสีมุนทาพระมหาดวง รามางกูร, พื้นเมืองพนม (ประวัติวงส์เจ้าเมืองธาตุพนม), ไม่ปรากฏหน้า (อัดสำเนา).
# สกุลลาบิโอบาร์บุส
ลาบิโอบาร์บุส  เป็นสกุลของปลาสร้อยจำพวกหนึ่งในวงศ์ปลาตะเพียน (Cyprinidae)

โยฮัน กุนราด ฟัน ฮัสเซิลต์ ได้ตั้งสกุลนี้ขึ้นเมื่อปี ค.ศ. 1823 โดยกำหนดเป็นชื่อสกุลของปลา 2 ชนิดจากเกาะชวา ต่อมาในปี ค.ศ. 1842 ฌอร์ฌ กูว์วีเย และอาชีล วาล็องเซียน ได้ตั้งสกุลดังกิลา (Dangila) ขึ้น โดยไม่ทราบว่าฟัน ฮัสเซิลต์ ได้ตั้งสกุลลาบิโอบาร์บุสไว้ก่อนแล้ว ดังกิลาจึงกลายเป็นชื่อพ้องไป

ปลาในสกุลลาบิโอบาร์บุสเป็นปลาที่พบได้ชุกชุมในแหล่งน้ำจืดของประเทศไทยรวมถึงประเทศอื่นในภูมิภาคเอเชียอาคเนย์ มีลักษณะเด่นที่สังเกตได้ง่าย คือ ฐานครีบหลังยาว มีก้านครีบแขนง 21–27 ก้าน จะงอยปากมีติ่งเนื้อเล็ก ๆ เป็นกระจุก ริมปากบนและล่างติดต่อรวมกันที่มุมปาก มีหนวดยาว 2 คู่ โดยแบ่งออกเป็นปลายจะงอยปาก 1 คู่ และมุมปาก 1 คู่ มีเกล็ดเล็ก มีความยาวเต็มที่ไม่เกิน 30 เซนติเมตรสมโภชน์ อัคคะทวีวัฒน์, 2547: หน้า 96

ในประเทศไทย อาจเรียกปลาบางชนิดในสกุลนี้ว่า "ปลาซ่า" เนื่องมาจากพฤติกรรมที่รวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า โดยชื่อปลาซ่ายังหมายรวมถึงปลาในวงศ์ปลาตะเพียนอื่น ๆ ที่มีลักษณะใกล้เคียงกันอีกด้วย เช่น ปลาในสกุลปลาสร้อยนกเขา (Osteochilus) เป็นต้นสมโภชน์ อัคคะทวีวัฒน์, 2547: หน้า 98

การจำแนก
 Labiobarbus cyanopareja (Heckel, 1843)
 Labiobarbus fasciatus (Bleeker, 1853)
 Labiobarbus festivus (Heckel, 1843) 
 Labiobarbus lamellifer Kottelat, 1994
 Labiobarbus leptocheilus (Valenciennes, 1842) (ปลาสร้อยลูกนุ่น, ปลาหลาวทอง, ปลาซ่า)
 Labiobarbus lineatus (Sauvage, 1878) (ปลาสร้อยลูกกล้วยลาย, ปลาตาแดง, ปลาหลาวทอง,สมโภชน์ อัคคะทวีวัฒน์, 2547: หน้า 97 ปลาซ่า)
 Labiobarbus ocellatus (Heckel, 1843)
 Labiobarbus sabanus (Inger & Chin, 1962)
 Labiobarbus siamensis (Sauvage, 1881) (ปลาสร้อยลูกกล้วย, ปลามะลิเลื้อย, ปลาซ่า, ปลาคุยลาม)
# โรดรีโก ดูแตร์เต
โรดรีโก โรอา ดูแตร์เต  มักถูกเรียกด้วยชื่อเล่นว่า ดีกง เป็นนักการเมืองและทนายความชาวฟิลิปปินส์ อดีตประธานาธิบดีฟิลิปปินส์คนที่ 16 เขาถือเป็นประธานาธิบดีคนแรกที่มาจากเกาะมินดาเนา ซึ่งที่นั่นเขาเคยดำรงตำแหน่งเป็นนายกเทศมนตรีเมืองดาเบาถึงกว่า 22 ปี ในขณะที่เป็นนายกเทศมนตรีเมืองดาเบานั้น เขาใช้นโยบายขั้นรุนแรงในการปราบปรามอาชญากรจนเมืองดาเบากลายเป็นเมืองที่มีอัตราอาชญากรรมต่ำที่สุดในฟิลิปปินส์ และตัวเขาได้รับฉายาว่า "ผู้ลงทัณฑ์" แต่ก็ถูกวิจารณ์ว่านโยบายของเขาทำให้มีผู้เสียชีวิตมากกว่าพันคน

ในปี พ.ศ. 2559 เขาลงสมัครรับเลือกตั้งเป็นประธานาธิบดี และได้รับชัยชนะด้วยคะแนนเสียง 13.2 ล้านเสียงหรือคิดเป็น 38.72% ของผู้มาใช้สิทธิ[http://www.manager.co.th/Around/ViewNews.aspx?NewsID=9590000047215 
'ดูเตอร์เต'ชนะเลือกตั้ง'ปธน.ฟิลิปปินส์' คู่แข่งยอมยกธงขาว ยันกวาดล้างอาชญากรภายใน 6 เดือน] ผู้จัดการออนไลน์. 10 พฤษภาคม 2559 ภายหลังได้รับเลือกตั้ง เขาประกาศนโยบายที่จะใช้นโยบายขั้นรุนแรงในการกวาดล้างอาชญากรรมให้หมดไปจากฟิลิปปินส์ภายใน 6 เดือน และตั้งเป้าหมายจะสังหารอาชญากรในฟิลิปปินส์ให้ถึงหนึ่งแสนคน“โรดริโก ดูเตอร์เต” สาบานตนเป็น ปธน.คนที่ 16 ของฟิลิปปินส์ ย้ำเป้าหมาย “กวาดล้างอาชญากรรม-สร้างเอกภาพในชาติ” ผู้จัดการออนไลน์. 30 มิถุนายน 2559 นอกจากนี้ดูแตร์เตยังย้ายร่างของประธานาธิบดีจอมเผด็จการอย่าง เฟอร์ดินานด์ มาร์กอส ไปฝังไว้ที่สุสานวีรชนในกรุงมะนิลา 'ดูเตอร์เต' เล็งย้ายศพจอมเผด็จการ 'มาร์กอส' ฝังสุสานวีรชน ไทยรัฐ. 25 พฤษภาคม 2559

หลังจากขึ้นรับตำแหน่งประธานาธิบดี เขาก็ประกาศทำสงครามยาเสพติด โดยให้อำนาจเจ้าหน้าที่ตำรวจสามารถสังหารผู้ต้องสงสัยในคดียาเสพติดได้ทันทีโดยไม่มีความผิด เพียงสองเดือนหลังเขาเป็นประธานาธิบดีมีผู้ต้องสงสัยคดียาเสพติดถูกวิสามัญฆาตกรรมกว่าพันคน และมีการฆ่าตัดตอนกันเองกว่าสองพันคน แม้จะถูกโจมตีอย่างรุนแรงจากองค์กรพิทักษ์สิทธิมนุษยชน แต่เขาก็เพิกเฉยต่อคำโจมตีดังกล่าวและยังคงดำเนินนโยบายสงครามยาเสพติดต่อไป

ในเดือนตุลาคม พ.ศ. 2564 โรดริโก ดูเตอร์เต ประกาศว่าเขาไม่ได้ลงสมัครรับตำแหน่งรองประธานาธิบดีในปี พ.ศ. 2565 และจะเกษียณจากชีวิตทางการเมือง
# เดอะเลเจนด์ออฟเซลดา (วิดีโอเกม)
เดอะเลเจนด์ออฟเซลดา (,) เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับแฟมิคอม.
ตัวละคร
กานนอน
ผู้กล้าลิงก์
เจ้าหญิงเซลดา
# กฤตธวัฒน์ เอกชัย
กฤตธวัฒน์ เอกชัย ชื่อเล่น นนทร์ (เกิด 6 มกราคม 2540) เป็นนักแสดงและนายแบบชาวไทย มีชื่อเสียงจากรายการเกรียน Possible สังกัดจีเอ็มเอ็ม 25

 ประวัติ 
กฤตธวัฒน์ เกิดเมื่อวันที่  6 มกราคม พ.ศ. 2540  ที่กรุงเทพมหานคร จบการศึกษาระดับชั้นมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ ปัจจุบันศึกษาอยู่ระดับปริญญาตรี ชั้นปีที่ 2 คณะนิเทศศาสตร์ มหาวิทยาลัยหอการค้าไทย

กฤตธวัฒน์ เข้าสู่วงการด้วยการที่ได้เข้าร่วมรายการ เกรียน Possible ปี 2557 ร่วมกับเพื่อนอีก 7 คน ออกอากาศทางจีเอ็มเอ็ม 25 ซึ่งรายการนี้จัดทำขึ้นโดย ดีเจเอกกี้ เอกชัย เอื้อสังคมเศรษฐ์ ในปี 2559 เป็นพิธีกรร่วมกับ ปฐมพงศ์ เรือนใจดี, ปัณฑา พัฒนอำไพวงศ์ และภัทร เอกแสงกุล ในรายการ โตแล้ว ทางช่องจีเอ็มเอ็ม 25เฟย ชวนเที่ยวสไตล์อันซีน ทริปล่าสุดล่องแก่งรถอีแต๊ก

 ชีวิตส่วนตัว 
กฤตธวัฒน์ เป็นคนที่มีสไตล์การแต่งตัวง่ายๆ สบายๆ เสื้อยืดกางเกงขาสั้น งานอดิเรกของเขา คือ การเล่นดนตรีและเล่นกีฬาบาสเก็ตบอล

 ผลงาน 

 ละครโทรทัศน์ 

| rowspan = "1"| 2560 
| หลงไฟ
|  ไบร์ท
|-
| rowspan = "1"| 2561 
| The Crime ทีมล่าทรชน
| อนุชิต (รับเชิญ)
|-
|}

 ซีรีส์ 

|-
| 2558
| GPA สถาบันพันธุ์แสบ
| -
| นนทร์
|-
| rowspan="3"| 2559
| Love Songs Love Series
| ฤดูร้อน
| ฟิต
|-
| Club Friday To Be Continued
| เธอเปลี่ยนไป
| เนม
|-
| มิติสยอง 13 เขตสยอง 
| ห้องแถว
| เชาว์
|-
| rowspan="1"| 2560
| Club Friday The Series 8
| รักแท้...หรือแค่ไม่พอ
| จี
|-
| rowspan="1"| 2560
| "เลิฟบุกส์เลิฟซีรีส์"
| "Mister Daddy พ่อ(คุณ)ตัวดี"
| พี่ธอร์น
|}

 ภาพยนตร์ 
 ปี  ชื่อ  บทบาท   หมายเหตุ 2559  พรจากฟ้า ปอนด์ นักแสดงสมทบ 

 รายการโทรทัศน์ 
 เกรียน Possible (2557)
 โตแล้ว (2559)

 แหล่งข้อมูลอื่น
# เทศบาลตำบลหล่มเก่า
หล่มเก่า เป็นเทศบาลตำบลแห่งหนึ่งในอำเภอหล่มเก่า จังหวัดเพชรบูรณ์ ครอบคลุมพื้นที่บางส่วนของตำบลหล่มเก่า เดิมมีฐานะเป็น "สุขาภิบาลหล่มเก่า"http://www.ratchakitcha.soc.go.th/DATA/PDF/2498/D/074/99.PDF 	ประกาศกระทรวงมหาดไทย เรื่อง จัดตั้งสุขาภิบาลหล่มเก่า อำเภอหล่มเก่า จังหวัดเพชรบูรณ์ และได้เปลี่ยนแปลงฐานะเป็น "เทศบาลตำบลหล่มเก่า" เมื่อวันที่ 25 พฤษภาคม พ.ศ. 2542http://www.ratchakitcha.soc.go.th/DATA/PDF/2542/A/009/1.PDF  พระราชบัญญัติเปลี่ยนแปลงฐานะของสุขาภิบาล เมื่อวันที่ 25 พฤษภาคม 2542 ประกาศในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 มีประชากรในปี พ.ศ. 2560 จำนวน 6,233 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลตำบลหล่มเก่า ระบบสถิติทางการทะเบียน กรมการปกครอง

สภาพพื้นที่ล้อมรอบด้วยภูเขาเป็นเนินเขาสลับซับซ้อน มีที่ราบคล้ายแอ่งกระทะมีลำน้ำพุงเป็นลำน้ำหลัก ห้วยน้ำใส ห้วยวังหิน ฯลฯ เป็นลำน้ำรอง กระจายอยู่ในพื้นที่เขตเทศบาลและพื้นที่ด้านตะวันตกของชุมชนหล่มเก่า

 ที่ตั้งและอาณาเขต 
สำนักงานเทศบาลตำบลหล่มเก่า ตั้งอยู่ทางทิศเหนือของจังหวัดเพชรบูรณ์ อยู่ห่างจากจังหวัดเพชรบูรณ์ เป็นระยะทาง 57 กิโลเมตร ห่างจากกรุงเทพมหานคร เป็นระยะทางประมาณ 403 กิโลเมตร
 ทิศเหนือ ติดต่อกับเขตองค์การบริหารส่วนตำบลหล่มเก่า และองค์การบริหารส่วนตำบลหินฮาว 
 ทิศตะวันออก ติดต่อกับเขตองค์การบริหารส่วนตำบลหล่มเก่า และองค์การบริหารส่วนตำบลนาแซง 
 ทิศใต้  ติดต่อกับเขตองค์การบริหารส่วนตำบลนาแซง 
 ทิศตะวันตก ติดต่อกับเขตองค์การบริหารส่วนตำบลหล่มเก่า และองค์การบริหารส่วนตำบลวังบาล 

 การปกครอง 
เทศบาลตำบลหล่มเก่า ปัจจุบันปกครองพื้นที่ 1 ตำบล 7 หมู่บ้าน 8 ชุมชน ดังนี้
 หมู่ที่ 3 ชุมชนวัดตาล
 หมู่ที่ 4 ชุมชนวัดศรีสุมัง
 หมู่ที่ 5 ชุมชนร่วมใจพัฒนา และชุมชนคนในเมือง (บางส่วน)
 หมู่ที่ 6 ชุมชนบ้านกุดช้าง (บางส่วน)    
 หมู่ที่ 9 ชุมชนบ้านพรวน (บางส่วน) 
 หมู่ที่ 12 ชุมชนบ้านวังเวิน
 หมู่ที่ 13 ชุมชนบ้านเหล่าเพิ่ม (บางส่วน)